b'\n_START_ARTICLE_\nMedia theories on audience effect\n_START_PARAGRAPH_\nIsang aspekto ng pag-aaral tungkol sa midya ay ang epekto nito sa mga tagatangkilik nito. Pinag-aaralan dito kung paano nakakaapekto ang panonood at pakikinig sa midya sa pang araw-araw na kabuhayan ng mga audience._NEWLINE_Ang sumusunod ay mga teoryang binuo ng mga iskolar ng midya ukol sa epekto ng midya sa lipunan:\n_START_SECTION_\nHypodermic Needle Theory\n_START_PARAGRAPH_\nSinasabi nito na ang lahat ng naririnig at nakikita ng audience sa midya ay tinatanggap nito nang buong-buo.\n_START_SECTION_\nTwo-step flow of media\n_START_PARAGRAPH_\nSinasabi nito na ang mga audience na may direktang access sa midya ang siyang nagpapalaganap ng mga bagay na pinapahayag ng midya, ayon sa kanyang sariling pagkaunawa dito.\n_START_SECTION_\nUses and Gratifications Theory\n_START_PARAGRAPH_\nKinukuha lamang ng audience ang mga bagay na makakatulong sa kanya habang siya ay nanonood o nakikinig sa midya. Ang mga bagay na nakikitang niyang walang maaaring itulong sa kanya ay hindi niya binibigyan ng halaga.\n_START_SECTION_\nReception Theory\n_START_PARAGRAPH_\nIni-interpret ng audience ang nakikita at naririnig nila sa midya ayon sa kanilang mga pinagdaanan at kulturang kinalakhan.'